Hrvatski sabor
20151203

Poštovani gospodine predsjedavajući, da ste mi sukladno Poslovniku omogućili stanku koju sam tražio nešto od ovoga smo mogli izbjeći. Na isti način kako tumačite trajanje mandata svih saborskih zastupnika, pa i svoj vlastiti, da traje do konstituirajuće sjednice i konstituiranja novog Sabora tako onda traje i mandat radnih tijela kojima niste omogućili da se izjasne o prijedlogu koji ste nam dostavili na klupe. Da smo imali prilike govoriti izbjegli bismo vjerojatno neugodne situacije u koje nas dovodite pogrešnim i zlonamjernim tumačenjem Poslovnika koji je sam po sebi dovoljno kontradiktoran, a neću uopće govoriti o tome kome ste i na koji način priznali pravo glasa na konstituirajućoj sjednici kršeći Poslovnik ovog istog Doma. Stoga vam možemo sada reći i bez stanke, mi nismo za prijedlog koji ste stavili na klupe.